บัณฑูร เผยไม่ยุ่งการเมือง ส่งไม้ต่องานแบงก์กสิกรสบายใจ มุ่งสายอนุรักษ์
นายบัณฑูร ล่ำซำ ประธานกิตติคุณ ธนาคารกสิกรไทย จำกัด (มหาชน) กล่าวเปิดใจถึงการลาออกจากตำแหน่งกรรมการและประธานกรรมการธนาคารกสิกรไทยว่า ตลอดระยะเวลา 40 ปีที่อยู่ในวงการธนาคารได้ทำงานเต็มที่ และเมื่อถึงเวลาต้องเปลี่ยนแปลง จบฉากเดิมๆ ไปเริ่มต้นอีกรูปแบบหนึ่งคือเรื่องการเกษตร และที่ผ่านมาได้ดึงธนาคารกสิกรไทยเข้ามามีส่วนร่วม โดยเฉพาะการรักษาป่าต้นน้ำในจังหวัดน่าน ซึ่งมีความสูญเสียมาก ดังนั้น ต้องแก้ปัญหาจากการให้คนมีที่ทำกินที่ถูกต้องตามกฎหมาย พร้อมไปกับการรักษาป่า ต้องมีความรู้ใหม่ เพื่อให้การทำมาหากินดีขึ้น ยืนยันว่าไม่เล่นการเมือง แต่ทำงานต่อไปร่วมมือกับภาครัฐ นักการเมือง ภาคเอกชน และชาวบ้าน เพื่อฟื้นฟูป่าต้นน้ำให้กลับมาสมบูรณ์การปรับเปลี่ยนในครั้งนี้ ได้วางหมากในใจมานานแล้ว ได้ส่งมอบงานด้วยความสบายใจ ไม่มีความกังวล มีความสุข การลงจากตำแหน่งในช่วงวิกฤติถือว่าเป็นการพิสูจน์ วันนี้ถือว่าจบฉากเดิมอย่างสบายใจ แต่ยังอยู่ที่ธนาคาร เนื่องจากยังต้องใช้ทรัพยากรต่างๆของธนาคารเพื่อช่วยงานอื่นต่อไปเพียงแต่ไม่บริหารงานสำหรับสิ่งที่อยากฝากไว้มี 4 อย่า1.อย่ามัว หมายถึงอย่าทำอะไรที่ไม่ชัดเจน2.อย่าไม่คำนวณ เพราะทุกอย่างมีตัวเลขชัดเจน โกหกไม่ได้3.อย่าชุ่ย ต้องทำอะไรด้วยความระมัดระวังและ 4.อย่าเหยียบตีนกัน ต้องรักษาสัมพันธภาพที่ดีต่อกัน ไม่ทะเลาะกัน ในส่วนของธนาคารพาณิชย์ สิ่งที่ต้องการเห็นต่อไปนี้ ภาคธนาคารเป็นกลไกขับเคลื่อนเศรษฐกิจต้องปล่อยสินเชื่ออย่างรับผิดชอบ สร้างมูลค่าทางเศรษฐกิจอย่าปล่อยสินเชื่อที่เกิดความเสียหายต่อสิ่งแวดล้อม ที่สำคัญต้องไม่ประมาท ต้องรัดกุม ต้องไม่หลงละเลิงกับความสำเร็จที่ผ่านมาอย่างไรก็ตาม มาตรการรับมือไวรัสโควิด-19 ของรัฐบาล ครบถ้วนหรือไม่นั้น นายบัณฑูร กล่าวว่า ไม่แน่ใจ เพราะพายุยังไม่มาก ถ้ามาหนักๆก็คงไม่พอ โรคระบาดมีผลกระทบเศรษฐกิจ การเงินของไทยยังแข็งแรง ธนาคารพาณิชย์ตุนสำรองไว้ ถ้าเกิดเศรษฐกิจถดถอย คนทำงานไม่ได้ ระบบธนาคารพาณิชย์ยังรับได้ แต่อาจสูญเสียกำไรไปบ้าง ส่วนของภาครัฐหลังจากการกู้เงินมาใช้จ่าย คงตึงๆอยู่บ้าง แต่ต้องดูว่าโรคระบาดนี้จะลากยาวแค่ไหน.
เปิดใจถึงการลาออกจากตำแหน่งกรรมการและประธานกรรมการธนาคารกสิกรไทยว่า ตลอดระยะเวลา 40 ปีที่อยู่ในวงการธนาคารได้ทำงานเต็มที่
บัณฑูร ล่ำซำ,บัณฑูร ล่ำซำ ลาออก,ธนาคารกสิกรไทย,บัณฑูร ล่ำซำ ลาออกจากกสิกร,ธนาคารพาณิชย์,ผลกระทบโควิด-19